title: Decizia Parlamentului European din 5 mai 2010 referitoare la descărcarea de gestiune pentru execuția bugetului general al Uniunii Europene aferent exercițiului financiar 2008, Secțiunea IV – Curtea de Justiție

text:
               25.9.2010

               RO

               Jurnalul Oficial al Uniunii Europene

               L 252/85

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului general al Uniunii Europene aferent exercițiului financiar 2008, Secțiunea IV – Curtea de Justiție
   (2010/500/UE)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2008 (1),
   având în vedere conturile anuale finale ale Comunităților Europene pentru exercițiul financiar 2008 – volumul I (C7-0175/2009) (2),
   având în vedere raportul anual al Curții de Justiție, prezentat autorității care acordă descărcarea de gestiune, referitor la auditurile interne efectuate în 2008,
   având în vedere Raportul anual al Curții de Conturi referitor la execuția bugetului privind exercițiul financiar 2008, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7–0079/2010),

               1.

               acordă grefierului Curții de Justiție descărcarea de gestiune pentru execuția bugetului Curții aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 71, 14.3.2008.

      (2)  JO C 273, 13.11.2009, p. 1.

      (3)  JO C 269, 10.11.2009, p. 1.

      (4)  JO C 273, 13.11.2009, p. 122.

      (5)  JO L 248, 16.9.2002, p. 1.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/86

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea IV – Curtea de Justiție
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2008 (1),
   având în vedere conturile anuale finale ale Comunităților Europene pentru exercițiul financiar 2008 – volumul I (C7-0175/2009) (2),
   având în vedere Raportul anual al Curții de Justiție, prezentat autorității care acordă descărcarea de gestiune, referitor la auditurile interne efectuate în 2008,
   având în vedere Raportul anual al Curții de Conturi referitor la execuția bugetului privind exercițiul financiar 2008, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0079/2010),

               1.

               constată că, în 2008, Curtea Europeană de Justiție (CEJ) a dispus de credite de angajament în valoare totală de 297 de milioane EUR (2007: 275 de milioane EUR), cu o rată de utilizare de 98,20 %, peste rata medie a celorlalte instituții (95,67 %);

               2.

               constată că, în Raportul său anual, Curtea de Conturi a indicat că operațiunile de audit asupra unui contract de prestări servicii încheiat de CEJ (în urma unei proceduri de achiziții publice prin licitație deschisă, organizată în comun cu un stat membru) au demonstrat existența unor deficiențe în sistemul de control intern relevant pentru desfășurarea acestei proceduri de achiziții; ia act de constatările Curții de Conturi conform cărora aceste deficiențe au avut ca rezultat un termen extrem de scurt pentru obținerea de către ofertanți a caietului de sarcini (încălcarea articolului 98 din Regulamentul financiar), anunțarea, în anunțul de participare, atât a obligației de a depune oferte numai într-o singură limbă [încălcarea articolului 125c din Normele de aplicare (6) (NA) a Regulamentului financiar], cât și organizarea unei reuniuni cu ușile închise pentru deschiderea ofertelor [încălcarea articolul 118 alineatul (3) din NA];

               3.

               ia act de explicația oferită de CEJ, conform căreia derularea procedurii, deși strânsă, a respectat termenele prevăzute în Regulamentul financiar; constată că termenul scurt a reprezentat o consecință a necesității de a atribui contractul la o dată care să permită ofertantului câștigător să fie operațional în momentul predării noului complex imobiliar, precum și a necesității de a oferi suficient timp ofertanților să-și pregătească ofertele;

               4.

               ia act, de asemenea, de explicația CEJ potrivit căreia anunțul de participare prevedea ca ofertele să fie depuse numai în limba franceză (procedură folosită în statul membru respectiv) din cauza unei lipse de coordonare, deși caietul de sarcini prevedea că ofertele puteau fi depuse în orice limbă oficială a Uniunii Europene, precum și de explicația potrivit căreia, în cazul în care ofertanții ar fi dorit să participe la reuniunea comisiei de deschidere a ofertelor, li s-ar fi permis acest lucru;

               5.

               sprijină propunerea Curții de Conturi de instituire de către CEJ a unor proceduri ameliorate de atribuire a contractelor de achiziții publice pentru a sprijini serviciile de ordonanțare în ceea ce privește organizarea de proceduri de ofertare și controlul respectării obligațiilor impuse prin reglementări;

               6.

               constată că, în afara comentariilor legate de procedura de achiziții publice prin licitație menționată mai sus, Raportul anual al Curții de Conturi nu a atras atenția asupra altor puncte în ceea ce privește CEJ;

               7.

               ia act cu satisfacție de funcționarea eficientă a Unității de audit intern a CEJ, recent înființată, și salută recomandările sale cu privire la validarea, ordonanțarea și plata cheltuielilor, precum și faptul că aceste recomandări au fost puse în practică, în special revizuirea sistemului de delegare și a condițiilor privind subdelegarea, autoevaluarea sistemelor de control intern, numărul sporit de verificări ex post și ameliorările aduse procedurilor de documentare; ia act, de asemenea, de rezultatele auditului privind respectarea obligațiilor legale legate de raportarea și publicarea informațiilor bugetare și financiare, care au determinat măsuri de îmbunătățire a gestionării și a controlului intern al contractelor de achiziții publice, precum și audituri privind procedurile de achiziții publice pentru bibliotecă și indemnizațiile compensatorii;

               8.

               salută reducerea constantă a duratei procedurilor în fața CEJ, în special o reducere semnificativă a duratei procedurilor de pronunțare a unei hotărâri preliminare; consideră că această reducere nu a atins deocamdată un nivel satisfăcător; ia act de reducerea numărului de cauze finalizate (333 de hotărâri și 161 de ordonanțe, comparativ cu 379 și, respectiv, 172 în 2007); constată totuși că numărul cererilor de pronunțare a unei hotărâri preliminare a fost considerabil mai mare; ia totodată act de faptul că, în 2008, numărul cauzelor înaintate (592) a fost cel mai ridicat din 1979, ceea ce a condus la o ușoară creștere a numărului de cauze aflate pe rol la sfârșitul anului 2008 (767 de cauze, comparativ cu 741 la sfârșitul anului 2007);

               9.

               salută faptul că Tribunalul de Primă Instanță a prezentat în 2008 o creștere de 52 % a numărului de cauze finalizate, precum și o ușoară reducere a duratei procedurilor, dar care nu este încă satisfăcătoare; constată totuși că numărul cauzelor noi a fost excepțional de ridicat în 2008 (629 de cauze noi, comparativ cu 522 în 2007), ceea ce a condus la o mai mare acumulare a cauzelor aflate pe rol și în cazul Tribunalului de Primă Instanță (de la 1 154 în 2007, la 1 178 în 2008);

               10.

               constată că, deși Tribunalul Funcției Publice, care a cunoscut în 2008 prima sa reînnoire trienală parțială, a finalizat mai puține cauze în 2007, numărul cauzelor aflate pe rol a cunoscut o ușoară scădere (de la 235 în 2007, la 217 în 2008) datorită numărului considerabil mai mic de cauze noi (111, comparativ cu 157 în 2007);

               11.

               salută noul sistem integrat de gestiune și control financiar (SAP), operațional de la 1 ianuarie 2008, care a permis realizarea de economii substanțiale la buget și sporirea eficienței în cazul celor trei instituții implicate (Consiliu, CEJ și Curtea de Conturi);

               12.

               salută permanenta cooperare interinstituțională fructuoasă cu Curtea de Conturi în ceea ce privește formarea profesională;

               13.

               ia act de acțiunile întreprinse de către CEJ în urma observațiilor făcute de Parlament și Curtea de Conturi în cadrul deciziilor de descărcare de gestiune și al rapoartelor anterioare; salută îndeosebi măsurile luate pentru stabilirea unei proceduri de selecție în vederea recrutării de agenți contractuali auxiliari; își exprimă, cu toate acestea, regretul față de reticența CEJ de a publica declarațiile de interese financiare ale membrilor săi și solicită CEJ să implementeze fără întârziere această practică;

               14.

               felicită CEJ pentru practica sa obișnuită de a include în raportul său de activitate un capitol care prezintă acțiunile întreprinse în decursul exercițiului pentru a da curs deciziilor anterioare ale Parlamentului privind descărcarea de gestiune și rapoartelor Curții de Conturi.

      (1)  JO L 71, 14.3.2008.

      (2)  JO C 273, 13.11.2009, p. 1.

      (3)  JO C 269, 10.11.2009, p. 1.

      (4)  JO C 273, 13.11.2009, p. 122.

      (5)  JO L 248, 16.9.2002, p. 1.

      (6)  Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (JO L 357, 31.12.2002, p. 1).


title: 2012/364/UE: Decizia Consiliului din 25 iunie 2012 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE

text:
               7.7.2012

               RO

               Jurnalul Oficial al Uniunii Europene

               L 177/5

         DECIZIA CONSILIULUI
   din 25 iunie 2012
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE
   (2012/364/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), articolul 114 alineatul (1) și articolul 207 alineatul (2), coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru (2) trebuie încorporat în Acordul privind Spațiul Economic European (denumit în continuare „Acordul privind SEE”).

               (2)

               Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor (3) trebuie încorporat în Acordul privind SEE.

               (3)

               Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor (4) trebuie încorporată în Acordul privind SEE.

               (4)

               Decizia nr. 768/2008/CE stabilește principii comune și dispoziții de referință pentru legislația ulterioară de armonizare a condițiilor de comercializare a produselor și un text de referință pentru legislația în vigoare.

               (5)

               Regulamentul (CE) nr. 764/2008 abrogă Decizia nr. 3052/95/CE a Parlamentului European și a Consiliului din 13 decembrie 1995 privind stabilirea procedurii pentru schimbul de informații privind măsurile interne de derogare de la principiul liberei circulații a mărfurilor în cadrul Comunității (5), care este încorporată în Acordul privind SEE. Prin urmare, Acordul privind SEE ar trebui modificat pentru a ține cont de Regulamentul (CE) nr. 764/2008.

               (6)

               Regulamentul (CE) nr. 765/2008 abrogă Regulamentul (CEE) nr. 339/93 al Consiliului din 8 februarie 1993 privind controalele de conformitate a produselor importate din țări terțe cu normele aplicabile în materie de siguranța produselor (6), care este încorporat în Acordul privind SEE. Prin urmare, Acordul privind SEE ar trebui modificat pentru a ține cont de Regulamentul (CE) nr. 765/2008.

               (7)

               Decizia nr. 768/2008/CE abrogă Decizia 93/465/CEE a Consiliului din 22 iulie 1993 privind modulele diverselor faze ale procedurilor de evaluare a conformității și normele de aplicare și utilizare a mărcii de conformitate CE, care sunt propuse spre a fi utilizate în cadrul directivelor de armonizare tehnică (7), care este încorporată în Acordul privind SEE. Prin urmare, Acordul privind SEE ar trebui modificat pentru a ține cont de Decizia nr. 768/2008/CE.

               (8)

               Prin urmare, anexa II la Acordul privind SEE ar trebui modificată în mod corespunzător.

               (9)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniune în cadrul Comitetului mixt al SEE referitor la modificarea anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 25 iunie 2012.

            Pentru Consiliu

            Președintele

         C. ASHTON

      (1)  JO L 305, 30.11.1994, p. 6.

      (2)  JO L 218, 13.8.2008, p. 21.

      (3)  JO L 218, 13.8.2008, p. 30.

      (4)  JO L 218, 13.8.2008, p. 82.

      (5)  JO L 321, 30.12.1995, p. 1.

      (6)  JO L 40, 17.2.1993, p. 1.

      (7)  JO L 220, 30.8.1993, p. 23.

      PROIECT
      DECIZIA NR. …/2012 A COMITETULUI MIXT AL SEE
      din ...
      de modificare a anexei II (Reglementări tehnice, standarde, încercări și certificare) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, în special articolul 98,
      întrucât:

                  (1)

                  Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru (1) trebuie încorporat în Acordul privind Spațiul Economic European (denumit în continuare „Acordul privind SEE”).

                  (2)

                  Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor (2) trebuie încorporat în Acordul privind SEE.

                  (3)

                  Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor (3) trebuie încorporată în Acordul privind SEE.

                  (4)

                  Decizia nr. 768/2008/CE stabilește principii comune și dispoziții de referință pentru legislația ulterioară de armonizare a condițiilor de comercializare a produselor și un text de referință pentru legislația în vigoare.

                  (5)

                  Regulamentul (CE) nr. 764/2008 abrogă Decizia nr. 3052/95/CE a Parlamentului European și a Consiliului din 13 decembrie 1995 privind stabilirea procedurii pentru schimbul de informații privind măsurile interne de derogare de la principiul liberei circulații a mărfurilor în cadrul Comunității (4), care este încorporată în Acordul privind SEE. Prin urmare, Acordul privind SEE ar trebui modificat pentru a ține cont de Regulamentul (CE) nr. 764/2008.

                  (6)

                  Regulamentul (CE) nr. 765/2008 abrogă Regulamentul (CEE) nr. 339/93 al Consiliului din 8 februarie 1993 privind controalele de conformitate a produselor importate din țări terțe cu normele aplicabile în materie de siguranța produselor (5), care este încorporat în Acordul privind SEE. Prin urmare, Acordul privind SEE ar trebui modificat pentru a ține cont de Regulamentul (CE) nr. 765/2008.

                  (7)

                  Decizia nr. 768/2008/CE abrogă Decizia 93/465/CEE a Consiliului din 22 iulie 1993 privind modulele diverselor faze ale procedurilor de evaluare a conformității și normele de aplicare și utilizare a mărcii de conformitate CE, care sunt propuse spre a fi utilizate în cadrul directivelor de armonizare tehnică (6), care este încorporată în Acordul privind SEE. Prin urmare, Acordul privind SEE ar trebui modificat pentru a ține cont de Decizia nr. 768/2008/CE.

                  (8)

                  Prin urmare, anexa II la Acordul privind SEE ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Capitolul XIX din anexa II la Acordul privind SEE se modifică după cum urmează:

                  1.

                  Textul de la punctul 3b [Regulamentul (CEE) nr. 339/93 al Consiliului] se înlocuiește cu următorul text:
                  „32008 R 0765: Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 (JO L 218, 13.8.2008, p. 30).
                  În sensul prezentului acord, dispozițiile regulamentului se citesc cu următoarele adaptări:

                              (a)

                              la sfârșitul articolului 4 alineatul (2) se adaugă textul următor:
                              «Principatul Liechtenstein recurge, de asemenea, la organismul național de acreditare din Elveția pentru sectoarele de produse care fac obiectul Acordului dintre Comunitatea Europeană și Confederația Elvețiană privind recunoașterea reciprocă în materie de evaluare a conformității și în cazul cărora cerințele UE și cele ale Elveției sunt considerate echivalente în conformitate cu articolul 1 alineatele (2) și (3) din acordul respectiv.»;

                              (b)

                              produsele exportate din Principatul Liechtenstein către celelalte părți contractante pot face obiectul controalelor la frontieră în conformitate cu articolele 27-29.”

                  2.

                  Textul de la punctul 3d (Decizia 93/465/CEE a Consiliului) se înlocuiește cu următorul text:
                  „32008 D 0768: Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor și de abrogare a Deciziei 93/465/CEE a Consiliului (JO L 218, 13.8.2008, p. 82).”

                  3.

                  Textul de la punctul 3f (Decizia nr. 3052/95/CE a Parlamentului European și a Consiliului) se înlocuiește cu următorul text:
                  „32008 R 0764: Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru și de abrogare a Deciziei nr. 3052/95/CE (JO L 218, 13.8.2008, p. 21).
                  În sensul prezentului acord, dispozițiile regulamentului se citesc cu următoarele adaptări:
                  Regulamentul se aplică doar produselor care fac obiectul articolului 8 alineatul (3) din acord.
                  Regulamentul nu se aplică Principatului Liechtenstein în ceea ce privește produsele care fac obiectul anexei I, al capitolelor XII și XXVII din anexa II și al Protocolului 47 la acord, atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde la Principatul Liechtenstein.”

                  4.

                  La punctul 3h (Directiva 2001/95/CE a Parlamentului European și a Consiliului) se introduce următorul text:
                  „ , astfel cum a fost modificat prin:

                              —

                                 32008 R 0765: Regulamentul (CE) nr. 765/2008 al Parlamentului European și al Consiliului din 9 iulie 2008 (JO L 218, 13.8.2008, p. 30).”

            Articolul 2
      Textele Regulamentelor (CE) nr. 764/2008 și (CE) nr. 765/2008, precum și textele Deciziei nr. 768/2008/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la …, cu condiția să se fi efectuat toate notificările către Comitetul mixt al SEE prevăzute la articolul 103 alineatul (1) din Acordul privind SEE (7).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles, …

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 218, 13.8.2008, p. 21.

         (2)  JO L 218, 13.8.2008, p. 30.

         (3)  JO L 218, 13.8.2008, p. 82.

         (4)  JO L 321, 30.12.1995, p. 1.

         (5)  JO L 40, 17.2.1993, p. 1.

         (6)  JO L 220, 30.8.1993, p. 23.

         (7)  [Nu au fost semnalate obligații constituționale.] [Au fost semnalate obligații constituționale.]


title: 2007/673/CE: Decizia Consiliului din 15 octombrie 2007 de modificare a Actului Consiliului de adoptare a normelor aplicabile fișierelor de analiză ale Europol

text:
               20.10.2007

               RO

               Jurnalul Oficial al Uniunii Europene

               L 277/23

      DECIZIA CONSILIULUI

   din 15 octombrie 2007
   de modificare a Actului Consiliului de adoptare a normelor aplicabile fișierelor de analiză ale Europol
   (2007/673/CE)
   CONSILIUL UNIUNII EUROPENE,
   având în vedere Convenția, întemeiată pe articolul K.3 din Tratatul privind Uniunea Europeană, privind înființarea Oficiului European de Poliție (Convenția Europol) (1), în special articolul 10 alineatul (1),
   având în vedere inițiativa Republicii Finlanda,
   având în vedere avizul Parlamentului European (2),
   având în vedere proiectul pregătit de Consiliul de administrație al Europol,
   întrucât:

               (1)

               Convenția Europol cuprinde, în titlul III, dispoziții referitoare la fișierele de lucru constituite în vederea efectuării de analize; au fost introduse modificări ale acestor dispoziții prin Protocolul, elaborat în temeiul articolului 43 alineatul (1) din Convenția Europol, de modificare a acestei convenții; au fost aduse modificări în special articolelor 10, 12, 16 și 21 din Convenția Europol, care constituie cadrul pentru constituirea unui fișier de analiză și pentru colectarea, prelucrarea, utilizarea și ștergerea datelor personale pe care acesta le conține.

               (2)

               Prin Actul Consiliului (1999/C 26/01) din 3 noiembrie 1998 de adoptare a normelor aplicabile fișierelor de analiză ale Europol (3) au fost adoptate norme de punere în aplicare pentru fișierele de lucru constituite în vederea efectuării de analize. Este necesară modificarea acestor norme ca urmare a modificărilor aduse Convenției Europol prin protocolul menționat. Prin urmare, actul ar trebui modificat în consecință.

               (3)

               După consultarea Organismului Comun de Supraveghere,

         DECIDE:
   Articolul 1
   Actul Consiliului (1999/C 26/01) de adoptare a normelor aplicabile fișierelor de analiză ale Europol se modifică după cum urmează:

               1.

               La articolul 3 alineatul (1), al treilea paragraf se înlocuiește cu următorul text:
               „După primire, se stabilește cât mai curând posibil în ce măsură datele vor fi incluse într-un fișier specific.”

               2.

               La articolul 5, alineatul (3) se înlocuiește cu următorul text:
               „(3)   Ordinele menționate în prezentul articol, inclusiv modificările ulterioare, se stabilesc în conformitate cu procedura prevăzută la articolul 12 din Convenția Europol.”;

               3.

               Articolul 7 se modifică după cum urmează:

                           (a)

                           la alineatul (1), al patrulea paragraf se înlocuiește cu următorul text:
                           „Reexaminarea necesității de menținere a unui fișier de lucru constituit în vederea efectuării de analize, în conformitate cu articolul 12 alineatul (4) din Convenția Europol, se realizează de către participanții la analiză. Pe baza reexaminării respective, directorul adoptă o decizie privind menținerea sau închiderea fișierului. Directorul informează Consiliul de administrație cu privire la decizia sa.”;

                           (b)

                           alineatul (3) se înlocuiește cu următorul text:
                           „(3)   Datele personale nu pot fi păstrate pentru o perioadă mai îndelungată decât cea indicată la articolul 12 alineatul (4) din Convenția Europol. În cazul în care, ca urmare a menținerii fișierului pentru analiză, datele privind persoane fizice astfel cum sunt menționate la articolul 6 alineatele (3)-(6) sunt stocate într-un fișier pentru o perioadă care depășește cinci ani, Organismul Comun de Supraveghere este informat în mod corespunzător.”;

               4.

               Articolul 12 se modifică după cum urmează:

                           (a)

                           la alineatul (2), primul paragraf se elimină, iar textul celui de-al doilea paragraf este precedat de numărul „(2)”;

                           (b)

                           alineatul (3) se înlocuiește cu următorul text:
                           „(3)   Activitățile de analiză și difuzarea rezultatelor analizelor pot începe imediat după ce fișierul pentru analiză a fost deschis, în conformitate cu articolul 12 alineatul (1) din Convenția Europol. În cazul în care Consiliul de administrație dă dispoziții directorului Europol să modifice un ordin de deschidere sau să închidă fișierul, datele care nu pot fi incluse în fișier sau, dacă fișierul urmează să fie închis, toate datele conținute în fișierul respectiv se șterg imediat.”;

               5.

               Se introduce următorul articol:
               „Articolul 12a
               Participanții la proiectul de analiză în sensul articolului 10 alineatul (2) din Convenția Europol sunt autorizați să extragă date numai după ce aceștia au fost acreditați de către Europol și după ce au urmat o instruire cu privire la obligațiile lor specifice în temeiul cadrului juridic al Europol.”;

               6.

               La articolul 15, alineatele (4) și (5) se elimină.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 15 octombrie 2007.

            Pentru Consiliu

            Președintele

         L. AMADO

      (1)  JO C 316, 27.11.1995, p. 2. Convenție modificată ultima dată prin Protocolul, elaborat în temeiul articolului 43 alineatul (1) din Convenția privind înființarea Oficiului European de Poliție (Convenția Europol), de modificare a acestei convenții (JO C 2, 6.1.2004, p. 3).

      (2)  Aviz din 4 septembrie 2007 (nepublicat încă în Jurnalul Oficial).

      (3)  JO C 26, 30.1.1999, p. 1. Act modificat ultima dată prin Actul Consiliului din 19 decembrie 2002 de modificare a Regulamentului aplicabil personalului Europol (JO C 24, 31.1.2003, p. 1).


title: 2010/624/UE: Decizia Băncii Centrale Europene din 14 octombrie 2010 privind administrarea operațiunilor de împrumut și creditare stabilite de Uniunea Europeană în cadrul mecanismului european de stabilizare financiară (BCE/2010/17)

text:
               20.10.2010

               RO

               Jurnalul Oficial al Uniunii Europene

               L 275/10

         DECIZIA BĂNCII CENTRALE EUROPENE
   din 14 octombrie 2010
   privind administrarea operațiunilor de împrumut și creditare stabilite de Uniunea Europeană în cadrul mecanismului european de stabilizare financiară
   (BCE/2010/17)
   (2010/624/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 122 alineatul (2) și articolul 132 alineatul (1),
   având în vedere Statutul Sistemului European al Băncilor Centrale și al Băncii Centrale Europene, în special articolele 17, 21 și 34.1,
   având în vedere Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (1), în special articolul 8,
   întrucât:

               (1)

               Regulamentul (UE) nr. 407/2010 prevede posibilitatea ca Uniunea să acorde statelor membre care se confruntă cu sau care sunt serios amenințate de perturbări economice sau financiare grave, cauzate de evenimente excepționale pe care nu le pot controla, asistență financiară sub formă de împrumuturi sau linii de credit care urmează să fie atribuite printr-o decizie a Consiliului Uniunii Europene.

               (2)

               În conformitate cu articolul 8 din Regulamentul (UE) nr. 407/2010, Comisia Europeană va stabili cu Banca Centrală Europeană (BCE) mecanismele necesare pentru administrarea împrumuturilor. Principalul și dobânda datorată aferente împrumuturilor vor fi transferate de statul membru beneficiar într-un cont deschis la BCE cu paisprezece zile de operare a TARGET2 înainte de data scadentă corespunzătoare.

               (3)

               În scopul îndeplinirii atribuțiilor prevăzute pentru BCE în Regulamentul (UE) nr. 407/2010, BCE consideră adecvată deschiderea, la cerere, a unor conturi specifice pentru Comisie și pentru băncile centrale naționale ale statelor membre beneficiare,

         ADOPTĂ PREZENTA DECIZIE:
   Articolul 1
   BCE va îndeplini atribuțiile privind administrarea împrumuturilor și va efectua plățile legate de operațiunile de împrumut și creditare ale Uniunii efectuate în cadrul mecanismului european de stabilizare financiară, astfel cum este prevăzut în Regulamentul (UE) nr. 407/2010.
   Articolul 2
   La cererea Comisiei, BCE deschide conturi în numele Comisiei și, la cererea unei bănci centrale naționale a unui stat membru beneficiar, deschide conturi în numele băncii centrale naționale respective.
   Articolul 3
   Conturile prevăzute la articolul 2 sunt utilizate pentru procesarea plăților legate de mecanismul european de stabilizare financiară în beneficiul statelor membre.
   Articolul 4
   BCE plătește pentru soldul scadent în următoarea zi lucrătoare și înscris drept credit în aceste conturi o dobândă echivalentă cu rata aplicabilă stabilită de BCE pentru facilitatea de depozit conform convenției „număr de zile/360”.
   Articolul 5
   Comitetul executiv al BCE întreprinde toate demersurile necesare pentru punerea în aplicare a prezentei decizii.
   Articolul 6
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 14 octombrie 2010.

            Președintele BCE

         Jean-Claude TRICHET

      (1)  JO L 118, 12.5.2010, p. 1.


title: 2013/395/PESC: Decizia 2013/395/PESC a Consiliului din 25 iulie 2013 de actualizare și de modificare a listei persoanelor, grupurilor și entităților care intră sub incidența articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2012/765/PESC

text:
               26.7.2013

               RO

               Jurnalul Oficial al Uniunii Europene

               L 201/57

         DECIZIA 2013/395/PESC A CONSILIULUI
   din 25 iulie 2013
   de actualizare și de modificare a listei persoanelor, grupurilor și entităților care intră sub incidența articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2012/765/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC privind aplicarea de măsuri specifice pentru combaterea terorismului (1).

               (2)

               La 10 decembrie 2012, Consiliul a adoptat Decizia 2012/765/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (2).

               (3)

               În conformitate cu articolul 1 alineatul (6) din Poziția comună 2001/931/PESC, este necesară o revizuire integrală a listei persoanelor, grupurilor și entităților cărora li se aplică Decizia 2012/765/PESC.

               (4)

               În prezenta decizie figurează rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a conchis că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă în sensul articolului 1 alineatul (4) din poziția comună respectivă și că ar trebui să facă în continuare obiectul măsurilor restrictive specifice prevăzute în respectiva poziție comună.

               (6)

               Consiliul a stabilit că și un alt grup a fost implicat în acte de terorism în înțelesul articolului 1 alineatele (2) și (3) din Poziția comună 2001/931/PESC, că a fost luată o decizie în privința acelui grup de către o autoritate competentă în înțelesul articolului 1 alineatul (4) din respectiva poziție comună și că grupul în cauză ar trebui să fie adăugat pe lista persoanelor, grupurilor și entităților care intră sub incidența articolelor 2, 3 și 4 din Poziția comună 2001/931/PESC. Decizia de desemnare a grupului nu aduce atingere transferurilor financiare legitime către Liban și furnizării de asistență, inclusiv de asistență umanitară, din Uniunea Europeană și statele sale membre în Liban.

               (7)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință, iar Decizia 2012/765/PESC ar trebui abrogată.

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este cea prevăzută în anexa la prezenta decizie.
   Articolul 2
   Decizia 2012/765/PESC se abrogă.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 25 iulie 2013.

            Pentru Consiliu

            Președintele

         L. LINKEVIČIUS

      (1)  JO L 344, 28.12.2001, p. 93.

      (2)  JO L 337, 11.12.2012, p. 50.

      ANEXĂ

         Lista persoanelor, grupurilor și entităților menționate la articolul 1

      1.   PERSOANE

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Pașaport: D9004878.

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit.

                  4.

                  ARBABSIAR Manssor (alias Mansour Arbabsiar), născut la 6 sau 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); Pașaport: 477845448 (SUA). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8.3.1978 la Amsterdam (Țările de Jos) - membru al „Hofstadgroep”.

                  6.

                  FAHAS, Sofiane Yacine, născut pe 10.9.1971 la Alger (Algeria) - membru al „al-Takfir” și al „al-Hijra”.

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  8.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran, (2) Baza militară Mehran, provincia Ilam, Iran.

                  10.

                  SHAKURI Ali Gholam, născut aproximativ în 1965 la Teheran, Iran.

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11 martie 1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: General-maior.

            2.   GRUPĂRI ȘI ENTITĂȚI

                  1.

                  „Organizația Abu Nidal” – „OAN” (alias „Consiliul Revoluționar Fatah”, alias „Brigadele Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”.

                  4.

                  „Al-Takfir” și „Al-Hijra”.

                  5.

                  „Babbar Khalsa”.

                  6.

                  „Partidul Comunist din Filipine”, inclusiv „Noua Armată Populară” - „NAP”, Filipine.

                  7.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” - „IG”).

                  8.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                  9.

                  „Hamas”, inclusiv „Hamas-Izz al-Din al-Qassem”.

                  10.

                  "Hizballah Military Wing" („aripa militară a Hezbollahului”) [alias "Hezbollah Military Wing", alias "Hizbullah Military Wing", alias "Hizbollah Military Wing", alias "Hezballah Military Wing", alias "Hisbollah Military Wing", alias "Hizbu'llah Military Wing" alias "Hizb Allah Military Wing", alias "Jihad Council" („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)]

                  11.

                  „Hizbul Mujahideen” – „HM”.

                  12.

                  „Hofstadgroep”.

                  13.

                  „Fundația Pământul Sfânt pentru Ajutor și Dezvoltare”.

                  14.

                  „Federația Internațională a Tineretului Sikh” – „ISYF”.

                  15.

                  „Forța Khalistan Zindabad” – „KZF”.

                  16.

                  „Partidul Muncitoresc din Kurdistan” - „PKK” (alias „KADEK”, „KONGRA-GEL”).

                  17.

                  „Tigrii Eliberării din Tamil Eelam” - „LTTE”.

                  18.

                  „Ejercito de Liberacion Nacional” („Armata de Eliberare Națională”).

                  19.

                  „Jihadul Islamic Palestinian” – „PIJ”.

                  20.

                  „Frontul Popular pentru Eliberarea Palestinei” – „FPEP”.

                  21.

                  „Frontul Popular pentru Eliberarea Palestinei – Comandamentul General” (alias „FPEP – Comandamentul General”).

                  22.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”).

                  23.

                  „Devrimci Halk Kurtuluș Partisi-Cephesi” – „DHKP/C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  24.

                  „Sendero Luminoso” – „CL” („Calea Luminoasă”).

                  25.

                  „Stichting Al Aqsa” (alias „Stichting Al Aqsa Olanda”, alias „Al Aqsa Olanda”).

                  26.

                  „Teyrbazen Azadiya Kurdistan” – „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Decizia Consiliului din 1 decembrie 2009 de instituire a măsurilor de punere în aplicare a Deciziei Consiliului European privind exercitarea președinției Consiliului și privind președinția grupurilor de pregătire ale Consiliului

text:
               9.12.2009

               RO

               Jurnalul Oficial al Uniunii Europene

               L 322/28

      DECIZIA CONSILIULUI

   din 1 decembrie 2009
   de instituire a măsurilor de punere în aplicare a Deciziei Consiliului European privind exercitarea președinției Consiliului și privind președinția grupurilor de pregătire ale Consiliului
   (2009/908/UE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 16 alineatul (9),
   având în vedere Tratatul privind funcționarea Uniunii Europene, în special articolul 236 litera (b),
   având în vedere Decizia Consiliului European din 1 decembrie 2009 privind exercitarea președinției Consiliului (1), în special articolul 2 paragraful al treilea și articolul 4,
   întrucât:

               (1)

               Ar trebui instituite măsuri pentru punerea în aplicare a Deciziei Consiliului European privind exercitarea președinției Consiliului (denumită în continuare „Decizia Consiliului European”).

               (2)

               Respectivele măsuri de punere în aplicare includ ordinea în care grupurile prestabilite de trei state membre urmează să dețină președinția pe rând, pentru perioade consecutive de 18 luni, cu luarea în considerare a faptului că, începând cu 1 ianuarie 2007, există, în conformitate cu Regulamentul de procedură al Consiliului, un sistem de programe de 18 luni al Consiliului, convenit între cele trei președinții care dețin mandatul pe durata perioadei în cauză.

               (3)

               În conformitate cu articolul 1 din Decizia Consiliului European, alcătuirea grupurilor trebuie să ia în considerare diversitatea statelor membre și echilibrul geografic din cadrul Uniunii.

               (4)

               Repartizarea responsabilităților între statele membre din cadrul fiecărui grup este determinată de articolul 1 alineatul (2) din Decizia Consiliului European. În oricare dintre situațiile prevăzute la articolul 2 alineatul (1) din prezenta decizie, statele membre din fiecare grup vor determina prin acord comun măsurile practice necesare pentru colaborarea lor.

               (5)

               În plus, respectivele măsuri de punere în aplicare ar trebui să includă reglementări specifice privind președinția grupurilor de pregătire ale Consiliului Afaceri Externe, astfel cum se prevede la articolul 2 paragraful al treilea din Decizia Consiliului European.

               (6)

               Majoritatea acestor grupuri de pregătire ar trebui să fie prezidate de un reprezentant al Înaltului Reprezentant al Uniunii pentru afaceri externe și politica de securitate (denumit în continuare „Înaltul Reprezentant”), iar celelalte grupuri ar trebui prezidate în continuare de președinția de șase luni. În cazul grupurilor prezidate de un reprezentant al Înaltului Reprezentant se poate aplica o perioadă tranzitorie.

               (7)

               Grupurile de pregătire care sunt prezidate în conformitate cu un alt sistem decât cel al președinției de șase luni ar trebui, de asemenea, enumerate în cadrul prezentei decizii, astfel cum se prevede la articolul 2 paragraful al treilea din Decizia Consiliului European.

               (8)

               Președinția grupurilor de pregătire care nu sunt prevăzute în prezenta decizie va fi asigurată în conformitate cu articolul 2 din Decizia Consiliului European,

         ADOPTĂ PREZENTA DECIZIE:
   Articolul 1
   Ordinea în care statele membre exercită președinția Consiliului începând cu 1 ianuarie 2007 este prevăzută în Decizia Consiliului din 1 ianuarie 2007 de stabilire a ordinii de exercitare a președinției Consiliului (2).
   Repartizarea acestei ordini de exercitare a președinției în grupuri de trei state membre, în conformitate cu articolul 1 alineatul (1) din Decizia Consiliului European, este prevăzută în anexa I la prezenta decizie.
   Articolul 2
   (1)   Fiecare membru al unui grup, astfel cum se prevede la articolul 1 paragraful al doilea, asigură, prin rotație, pentru o durată de șase luni, președinția tuturor formațiunilor Consiliului, cu excepția formațiunii Afaceri Externe. Ceilalți membri ai grupului asistă președinția în îndeplinirea tuturor responsabilităților acesteia, pe baza programului de 18 luni al Consiliului.
   (2)   Membrii unui grup, astfel cum se prevede la articolul 1, pot decide cu privire la alte aranjamente alternative între ei.
   (3)   În oricare dintre situațiile prevăzute la alineatele (1) și (2), statele membre din fiecare grup vor determina prin acord comun măsurile practice necesare pentru colaborarea lor.
   Articolul 3
   Ordinea în care statele membre exercită președinția începând cu 1 iulie 2020 este hotărâtă de Consiliu înainte de 1 iulie 2017.
   Articolul 4
   Președinția grupurilor de pregătire ale Consiliului Afaceri Externe este exercitată în conformitate cu normele prevăzute la anexa II.
   Articolul 5
   Grupurile de pregătire ale Consiliului enumerate la anexa III sunt prezidate de președinții fixe astfel cum se prevede în respectiva anexă.
   Articolul 6
   Prezenta decizie intră în vigoare la data adoptării.

      Prezenta decizie se publică în Jurnalul Oficial al Uniunii Europene.
      Adoptată la Bruxelles, 1 decembrie 2009.

            Pentru Consiliu

            Președintele

         B. ASK

      (1)  JO L 315, 2.12.2009, p. 50.

      (2)  JO L 1, 4.1.2007, p. 11.

      ANEXA I

                  Germania

                  Ianuarie-Iunie

                  2007

                  Portugalia

                  Iulie-Decembrie

                  2007

                  Slovenia

                  Ianuarie-Iunie

                  2008

                  Franța

                  Iulie-Decembrie

                  2008

                  Republica Cehă

                  Ianuarie-Iunie

                  2009

                  Suedia

                  Iulie-Decembrie

                  2009

                  Spania

                  Ianuarie-Iunie

                  2010

                  Belgia

                  Iulie-Decembrie

                  2010

                  Ungaria

                  Ianuarie-Iunie

                  2011

                  Polonia

                  Iulie-Decembrie

                  2011

                  Danemarca

                  Ianuarie-Iunie

                  2012

                  Cipru

                  Iulie-Decembrie

                  2012

                  Irlanda

                  Ianuarie-Iunie

                  2013

                  Lituania

                  Iulie-Decembrie

                  2013

                  Grecia

                  Ianuarie-Iunie

                  2014

                  Italia

                  Iulie-Decembrie

                  2014

                  Letonia

                  Ianuarie-Iunie

                  2015

                  Luxemburg

                  Iulie-Decembrie

                  2015

                  Țările de Jos

                  Ianuarie-Iunie

                  2016

                  Slovacia

                  Iulie-Decembrie

                  2016

                  Malta

                  Ianuarie-Iunie

                  2017

                  Regatul Unit

                  Iulie-Decembrie

                  2017

                  Estonia

                  Ianuarie-Iunie

                  2018

                  Bulgaria

                  Iulie-Decembrie

                  2018

                  Austria

                  Ianuarie-Iunie

                  2019

                  România

                  Iulie-Decembrie

                  2019

                  Finlanda

                  Ianuarie-Iunie

                  2020

      ANEXA II

         PREȘEDINȚIA GRUPURILOR DE PREGĂTIRE ALE CONSILIULUI AFACERI EXTERNE (1)

      Președinția grupurilor de pregătire ale Consiliului Afaceri Externe care figurează la categoriile 1-4 din tabelul de mai jos se organizează după cum urmează:

                  1.

                  Categoria 1 (grupuri de pregătire în domeniul comerțului și dezvoltării):
                  Grupurile de pregătire sunt prezidate de președinția de șase luni.

                  2.

                  Categoria 2 (grupuri de pregătire geografice)
                  Grupurile de pregătire sunt prezidate de un reprezentant al Înaltului Reprezentant.

                  3.

                  Categoria 3 (grupuri de pregătire orizontale, în principal în domeniul PESC)
                  Grupurile de pregătire sunt prezidate de un reprezentant al Înaltului Reprezentant, cu excepția următoarelor grupuri de pregătire, care sunt prezidate de Președinția de șase luni:

                              —

                              Grupul de lucru al consilierilor pentru relații externe (RELEX);

                              —

                              Grupul de lucru pentru probleme de terorism (aspecte internaționale) (COTER);

                              —

                              Grupul de lucru pentru aplicarea unor măsuri specifice de combatere a terorismului (COCOP);

                              —

                              Grupul de lucru pentru afaceri consulare (COCON);

                              —

                              Grupul de lucru pentru drept internațional public (COJUR); precum și

                              —

                              Grupul de lucru pentru dreptul mării (COMAR).

                  4.

                  Categoria 4 (grupuri de pregătire în legătură cu PSAC)
                  Grupurile de pregătire în legătură cu PSAC sunt prezidate de un reprezentant al Înaltului Reprezentant (2).

            Înaltul Reprezentant și președinția de șase luni cooperează îndeaproape pentru a asigura coerența tuturor grupurilor de pregătire ale Consiliului Afaceri Externe.
      Pentru categoriile 3 și 4, președinția de șase luni continuă să prezideze grupurile de pregătire pe durata unei perioade de tranziție de până la șase luni după adoptarea Deciziei Consiliului privind organizarea și funcționarea Serviciului european pentru acțiune externă (SEAE). Pentru categoria 2, această perioadă de tranziție durează până la 12 luni.
      Modalitățile de numire a președinților
      În cazul în care Decizia Consiliului European sau prezenta decizie menționează că un grup de pregătire (COPS și grupurile de lucru corespunzătoare) este prezidat de un reprezentant al Înaltului Reprezentant, responsabilitatea numirii președintelui îi aparține Înaltului Reprezentant. Aceste numiri se fac pe baza competenței, asigurându-se echilibrul geografic și transparența corespunzătoare. Înaltul Reprezentant se asigură că persoana pe care intenționează să o numească în calitate de președinte se va bucura de încrederea statelor membre. Dacă acea persoană nu este încă membră a SEAE, aceasta devine membru în conformitate cu procedurile de recrutare ale SEAE, cel puțin pentru perioada numirii. O evaluare a modului de funcționare al acestei măsuri se efectuează în cadrul raportului privind stadiul lucrărilor referitor la SEAE prevăzut pentru 2012.

                              1.

                              Grupuri de pregătire în domeniul comerțului și dezvoltării

                  Comitetul articolului 207

                  Grupul de lucru pentru ACP

                  Grupul de lucru pentru cooperare în scopul dezvoltării (DEVGEN)

                  Grupul de lucru pentru AELS

                  Grupul de lucru pentru bunuri cu dublă utilizare

                  Grupul de lucru pentru chestiuni comerciale

                  Grupul de lucru pentru produse de bază

                  Grupul de lucru privind sistemul generalizat de preferințe

                  Grupul de lucru pentru pregătirea conferințelor internaționale pe teme de dezvoltare/UNCCD Deșertificare/UNCTAD

                  Grupul de lucru pentru ajutoare umanitare și ajutoare alimentare

                  Grupul pentru credite de export

                              2.

                              Grupuri de pregătire geografice

                  Grupul de lucru pentru Mashreq/Maghreb (COMAG/MaMa )

                  Grupul de lucru pentru Europa de Est și Asia Centrală (COEST)

                  Grupul de lucru pentru regiunea Balcanilor de Vest (COWEB)

                  Grupul de lucru pentru Orientul Mijlociu/zona Golfului (COMEM/MOG)

                  Grupul de lucru pentru Asia și Oceania (COASI)

                  Grupul de lucru pentru America Latină (COLAT)

                  Grupul de lucru pentru relații transatlantice (COTRA)

                  Grupul de lucru pentru Africa (COAFR)

                              3.

                              Grupuri de pregătire orizontale (în principal în domeniul PESC)

                  Grupul de lucru al consilierilor pentru relații externe (RELEX)

                  Grupul Nicolaidis

                  Grupul de lucru pentru dezarmare globală și controlul armamentului (CODUN)

                  Grupul de lucru pentru neproliferare (CONOP)

                  Grupul de lucru pentru exportul de arme convenționale (COARM)

                  Grupul de lucru pentru drepturile omului (COHOM)

                  Grupul de lucru pentru probleme de terorism (aspecte internaționale) (COTER) (3)

                  Grupul de lucru pentru aplicarea unor măsuri specifice de combatere a terorismului (COCOP) (3)

                  Grupul de lucru pentru OSCE și Consiliul Europei (COSCE)

                  Grupul de lucru pentru Organizația Națiunilor Unite (CONUN)

                  Grupul de lucru ad-hoc pentru procesul de pace în Orientul Mijlociu (COMEP)

                  Grupul de lucru pentru drept internațional public (COJUR, COJUR-ICC)

                  Grupul de lucru pentru dreptul mării (COMAR)

                  Grupul de lucru pentru afaceri consulare (COCON)

                  Grupul de lucru pentru afaceri administrative și protocol ale PESC (COADM)

                              4.

                              Grupuri de pregătire în legătură cu PSAC

                  Comitetul militar (CMUE)

                  Grupul de lucru al Comitetului militar (GLCM)

                  Grupul de lucru politico-militar (PMG)

                  Comitetul însărcinat cu aspectele civile ale gestionării crizelor (CIVCOM)

                  Grupul de lucru pentru politica europeană de armament

         (1)  După 1 decembrie 2009, ar trebui desfășurată în mod rapid o revizuire a domeniului de aplicare și a modului de organizare a structurilor de lucru din domeniul afacerilor externe, în special în privința domeniului dezvoltării. Măsurile referitoare la președinția grupurilor de lucru revizuite ar trebui, dacă acest lucru este necesar, să fie adaptate în conformitate cu principiile generale prevăzute în prezenta anexă.

         (2)  Comitetul militar (CMUE) și Grupul de lucru al Comitetului militar (GLCM) sunt prezidate în continuare de un președinte ales, după cum se prevede în anexa III, astfel cum se întâmpla înainte de intrarea în vigoare a prezentei decizii.

         (3)  Chestiunea Grupului de lucru pentru probleme de terorism (aspecte internaționale) (COTER) și cea a Grupului de lucru pentru aplicarea unor măsuri specifice de combatere a terorismului (COCOP) vor fi abordate în cadrul dezbaterilor privind structurile de lucru JAI.

      ANEXA III

         PREȘEDINȚII GRUPURILOR DE PREGĂTIRE ALE CONSILIULUI CARE DISPUN DE O PREȘEDINȚIE FIXĂ

      Președinți aleși

                  Comitetul economic și financiar

                  Comitetul pentru ocuparea forței de muncă

                  Comitetul pentru protecție socială

                  Comitetul militar (1)

                  Comitetul pentru politică economică

                  Comitetul pentru servicii financiare

                  Grupul de lucru al Comitetului militar (1)

                  Grupul de lucru pentru codul de conduită (impozitarea companiilor)

            Prezidate de Secretariatul General al Consiliului

                  Comitetul de securitate

                  Grupul de lucru pentru informații

                  Grupul de lucru pentru prelucrarea datelor cu caracter juridic

                  Grupul de lucru pentru comunicații electronice

                  Grupul de lucru pentru codificare legislativă

                  Grupul de lucru al experților juriști-lingviști

                  Grupul de lucru pentru construcții noi

         (1)  A se vedea, de asemenea, anexa II.


title: 2009/875/CE: Decizia Comisiei din 30 noiembrie 2009 de adoptare a deciziilor de import în Comunitate privind anumite produse chimice în temeiul Regulamentului (CE) nr. 689/2008 al Parlamentului European și al Consiliului

text:
               2.12.2009

               RO

               Jurnalul Oficial al Uniunii Europene

               L 315/25

      DECIZIA COMISIEI

   din 30 noiembrie 2009
   de adoptare a deciziilor de import în Comunitate privind anumite produse chimice în temeiul Regulamentului (CE) nr. 689/2008 al Parlamentului European și al Consiliului
   (2009/875/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 689/2008 al Parlamentului European și al Consiliului din 17 iunie 2008 privind exportul și importul de produse chimice periculoase (1), în special articolul 12 alineatul (1) al doilea paragraf,
   după consultarea comitetului instituit prin articolul 133 din Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (2),
   întrucât:

               (1)

               În temeiul Regulamentului (CE) nr. 689/2008, Comisia trebuie să decidă, în numele Comunității, dacă autorizează sau nu, pentru fiecare în parte, importul în Comunitate al produselor chimice supuse procedurii de consimțământ prealabil în cunoștință de cauză (PIC).

               (2)

               Programul Organizației Națiunilor Unite pentru Mediu (UNEP) și Organizația pentru Alimentație și Agricultură (FAO) au fost desemnate pentru a asigura servicii de secretariat în vederea aplicării procedurii stabilite prin Convenția de la Rotterdam privind procedura de consimțământ prealabil în cunoștință de cauză aplicabilă anumitor produse chimice și pesticide periculoase care fac obiectul comerțului internațional, denumită în continuare „Convenția de la Rotterdam”, aprobată de Comunitate prin Decizia 2006/730/CE a Consiliului (3).

               (3)

               Comisia, acționând în calitate de autoritate desemnată comună, trebuie să transmită deciziile de import privind produsele chimice supuse procedurii PIC Secretariatului Convenției de la Rotterdam, în numele Comunității și al statelor membre.

               (4)

               Grupa de produse chimice formată din compușii tributilstaniului a fost adăugată la procedura PIC, ca pesticide, prin Decizia RC.4/5 a celei de-a patra reuniuni a Conferinței părților, pentru care Comisia a primit informații din partea Secretariatului Convenției de la Rotterdam sub forma unui document de orientare privind adoptarea de decizii. Compușii tributilstaniului se înscriu în domeniul de aplicare al Regulamentului (CE) nr. 1907/2006 și fac parte din compușii organostanici a căror utilizare ca substanțe și constituenți în cadrul unor preparate care acționează ca biocide este sever restricționată.

               (5)

               De asemenea, substanța activă oxid de di(tributilstaniu) se înscrie în domeniul de aplicare al Directivei 98/8/CE a Parlamentului European și a Consiliului din 16 februarie 1998 privind comercializarea produselor biodestructive (4). Oxidul de di(tributistaniu) face parte din grupul compușilor tributilstaniului și era utilizat ca produs de conservare a lemnului până în momentul în care și această ultimă utilizare a fost interzisă prin Regulamentul (CE) nr. 1048/2005 al Comisiei din 13 iunie 2005 de modificare a Regulamentului (CE) nr. 2032/2003 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (5).

               (6)

               În consecință, trebuie să se ia o decizie definitivă privind importul de compuși ai tributilstaniului,

         DECIDE:
   Articolul unic
   Se adoptă decizia definitivă privind importul de compuși ai tributilstaniului, astfel cum este stabilită în formularul de răspuns privind importul din anexă.

      Adoptată la Bruxelles, 30 noiembrie 2009.

            Pentru Comisie

         Stavros DIMAS

            Membru al Comisiei

      (1)  JO L 204, 31.7.2008, p. 1.

      (2)  JO L 396, 30.12.2006, p. 1.

      (3)  JO L 299, 28.10.2006, p. 23.

      (4)  JO L 123, 24.4.1998, p. 1.

      (5)  JO L 178, 9.7.2005, p. 1.

      ANEXĂ

         FORMULAR DE RĂSPUNS PRIVIND IMPORTUL


title: 2013/181/UE: Decizia Consiliului din 22 aprilie 2013 privind stabilirea unei liste de trei judecători ad-interim ai Tribunalului Funcției Publice

text:
                  23.4.2013

                  RO

                  Jurnalul Oficial al Uniunii Europene

                  L 111/49

         DECIZIA CONSILIULUI
         din 22 aprilie 2013
         privind stabilirea unei liste de trei judecători ad-interim ai Tribunalului Funcției Publice
         (2013/181/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice, în special articolul 106a alineatul (1),
         având în vedere Protocolul privind Statutul Curții de Justiție a Uniunii Europene, în special articolul 62c al doilea paragraf,
         având în vedere Regulamentul (UE, Euratom) nr. 979/2012 al Parlamentului European și al Consiliului din 25 octombrie 2012 privind judecătorii ad-interim ai Tribunalului Funcției Publice a Uniunii Europene (1), în special articolul 1,
         având în vedere recomandarea președintelui Curții de Justiție din 10 decembrie 2012,
         întrucât:

                     (1)

                     Protocolul privind Statutul Curții de Justiție a Uniunii Europene prevede posibilitatea afectării de judecători ad-interim pe lângă tribunalele specializate pentru a suplini absența unor judecători care, fără a se afla într-o situație de invaliditate considerată totală, sunt împiedicați totuși pentru o lungă perioadă de timp să participe la soluționarea cauzelor.

                     (2)

                     Regulamentul (UE, Euratom) nr. 979/2012 al Parlamentului European și al Consiliului din 25 octombrie 2012 privind judecătorii ad-interim ai Tribunalului Funcției Publice a Uniunii Europene prevede că, la propunerea președintelui Curții de Justiție, Consiliul, hotărând în unanimitate, stabilește o listă de trei persoane numite în calitate de judecători ad-interim. Acești judecători sunt aleși dintre foștii membri ai Curții de Justiție a Uniunii Europene care au posibilitatea să stea la dispoziția Tribunalului Funcției Publice. Aceștia sunt numiți pentru o perioadă de patru ani și mandatul lor poate fi reînnoit. Lista respectivă stabilește, printre altele, ordinea în care judecătorii ad-interim sunt chemați să exercite atribuții judiciare.

                     (3)

                     Este necesară stabilirea unei liste de trei judecători ad-interim în cadrul Tribunalului Funcției Publice,

               ADOPTĂ PREZENTA DECIZIE:

            Articolul 1
            Se stabilește o listă de trei judecători ad-interim în cadrul Tribunalului Funcției Publice. Aceasta este compusă din:

                        —

                        Dl Haris TAGARAS, fost judecător la Tribunalul Funcției Publice;

                        —

                        Dl Arjen W.H.MEIJ, fost judecător la Tribunal;

                        —

                        Dna Verica TRSTENJAK, fost avocat general la Curtea de Justiție și fost judecător la Tribunal.

                  Prezenta listă stabilește și ordinea în care judecătorii ad-interim vor fi chemați, după caz, să exercite atribuții judiciare.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Luxemburg, 22 aprilie 2013.

                  Pentru Consiliu

                  Președintele

               E. GILMORE

            (1)  JO L 303, 31.10.2012, p. 83.


title: Decizia reprezentanților guvernelor statelor membre din 30 noiembrie 2009 de numire a unui avocat general la Curtea de Justiție a Comunităților Europene

text:
               20.1.2010

               RO

               Jurnalul Oficial al Uniunii Europene

               L 14/12

         DECIZIA REPREZENTANȚILOR GUVERNELOR STATELOR MEMBRE
   din 30 noiembrie 2009
   de numire a unui avocat general la Curtea de Justiție a Comunităților Europene
   (2010/33/CE, Euratom)
   REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 223,
   având în vedere Tratatul de instituire a Comunității Europene a Energiei Atomice, în special articolul 139,
   întrucât, în temeiul articolelor 7 și 8 din Protocolul privind statutul Curții de Justiție și ca urmare a decesului domnului Dámaso Ruiz-Jarabo Colomer, este necesar să se procedeze la numirea unui avocat general la Curtea de Justiție a Comunităților Europene pentru durata rămasă a mandatului domnului Dámaso Ruiz-Jarabo Colomer, respectiv până la 6 octombrie 2015,
   DECID:
   Articolul 1
   Domnul Pedro Cruz Villalón este numit în calitate de avocat general la Curtea de Justiție a Comunităților Europene pentru perioada 30 noiembrie 2009-6 octombrie 2015.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 30 noiembrie 2009.

            Președintele

         B. ASK